|  |  |
| --- | --- |
|  | **Projektas** |
| **Šilutės rajono savivaldybėS****TARYBA** |
|  |

**sprendimas**

**DĖL Šilutės rajono savivaldybės tarybos 2015 m. spalio 29 d. sprendimo nr. t1-118 „dėl ŠILUTĖS RAJONO SAVIVALDYBĖS TARYBOS VEIKLOS REGLAMENTO patvirtinimo“ pakeitimo**

2019 m. birželio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės taryba n u s p r e n d ž i a:

1. Pakeisti Savivaldybės tarybos veiklos reglamento, patvirtinto Savivaldybės tarybos 2015 m. spalio 29 d. sprendimu Nr. T1-118, 17., 21., 21.7., 27.10., 27.11., 31., 32. Ir 39 punktus ir išdėstyti juos taip:

„17. Kitus Tarybos posėdžius prireikus, bet ne rečiau kaip kas 3 mėnesiai, šaukia Savivaldybės meras, o kai jo nėra, – Mero pavaduotojas. Tarybos posėdžiams pirmininkauja Meras, o kai jo nėra dėl ligos, komandiruotės, atostogų, nušalinus nuo pareigų, pareiškus nepasitikėjimą bei kitais atvejais, kai Meras negali dalyvauti dėl kitų objektyvių priežasčių, *arba Mero pavedimu* – Mero pavaduotojas. Meras, o kai jo nėra, – Mero pavaduotojas privalo sušaukti Tarybos posėdį, – jeigu to raštu reikalauja ne mažiau kaip 1/3 išrinktų Tarybos narių, pateikusių svarstytinus klausimus ir jų sprendimų projektus, – ne vėliau kaip per dvi savaites nuo Tarybos narių reikalavimo gavimo. Jeigu per nustatytą laiką Meras ar jo pavaduotojas posėdžio nesušaukia, jį gali šaukti ne mažiau kaip 1/3 išrinktų Tarybos narių. Jeigu Meras ar jo pavaduotojas posėdyje nedalyvauja, posėdžiui pirmininkauja ir visus posėdyje priimtus dokumentus pasirašo Tarybos sprendimu paskirtas Tarybos narys. Iki bus paskirtas posėdžiui pirmininkaujantis Tarybos narys, sušauktam Tarybos posėdžiui pirmininkauja vyriausias pagal amžių posėdyje dalyvaujantis Tarybos narys.“

„21. Frakcijos, atsižvelgdamos į savo narių pageidavimus ir jų kompetenciją, rekomenduoja savo narius į komitetus. Neįtraukti į frakcijas Tarybos nariai patys siūlosi į norimą komitetą. *Visi Tarybos nariai privalo dalyvauti ne mažiau kaip vieno komiteto darbo veikloje.*“

„27.1. šaukia komiteto posėdžius, sudaro ir *teikia tvirtinti ~~tvirtina~~* posėdžių darbotvarkes, rūpinasi, kad jiems būtų parengti reikalingi dokumentai bei kita medžiaga;“

*27.10. Komiteto pirmininkui dėl ligos ar kitų priežasčių nedalyvaujant komiteto posėdyje arba negalint vesti komiteto posėdžio, jį pavaduoja komiteto pirmininko pavaduotojas, bet ne ilgiau kaip tris mėnesius.*

*27.11. Komiteto pirmininkui negalint eiti savo pareigų ilgiau kaip tris mėnesius, iš komiteto narių skiriamas naujas komiteto pirmininkas.*

„31. Komitetų posėdžių darbotvarkes sudaro *komiteto pirmininkas* ir tvirtina atitinkamo komiteto posėdyje dalyvaujantys *komiteto nariai ~~pirmininkas arba jo pavaduotojas~~,* o kai *Mero potvarkiu* šaukiamas neeilinis komiteto posėdis – gali *sudaryti ~~tvirtin~~*~~ti~~ ir Meras. Darbotvarkė *~~tvirtinama~~  sudaroma ir skelbiama* ne vėliau kaip 2 darbo dienos iki komiteto posėdžio, *~~ir paskelbiama~~ paskelbiant* Savivaldybės interneto svetainėje (www.silute.lt) (toliau - Savivaldybės interneto svetainė), kartu pateikiant užregistruotus Tarybos projektus bei kitą svarstomą medžiagą.“

„32. Jeigu komiteto posėdis kviečiamas nesilaikant preliminaraus posėdžių grafiko, apie tokio posėdžio laiką ir vietą turi būti raštu pranešta Merui *arba* Mero pavaduotojui. Tokio posėdžio iniciatoriai atsako už tai, kad planuojamų svarstyti klausimų rengėjai ir kiti suinteresuoti asmenys būtų informuoti ir pakviesti.“

„39. Sprendimo projektams, kuriuos komitetas rengė arba kurie jam buvo priskirti nagrinėti, komitetas Tarybos posėdžiuose ruošia pagrindinius pranešimus, kitais klausimais, kurie komitetui buvo perduoti nagrinėti arba kuriuos komitetas nagrinėjo savo iniciatyva ar gavus prašymą, – papildomus pranešimus. *Šiems pranešimams paruošti komitetas skiria pranešėjus.*“

Savivaldybės meras

Arvydas Bielskis

2019-06-14(G)

Vita Stulgienė

2019-06-

Parengė:

Audrius Endzinas

2019-05-06

SAVIVALDYBĖS TARYBOS IR MERO SEKRETORIATAS

AIŠKINAMASIS RAŠTAS

**Dėl Savivaldybės tarybos sprendimo „DĖL ŠILUTĖS RAJONO SAVIVALDYBĖS TARYBOS VEIKLOS REGLAMENTO PAKEITIMO“ projekto**

2019 m. gegužės 14  d.

Šilutė

|  |
| --- |
| ***1. Parengto projekto tikslai ir uždaviniai.*** |
| Patikslinti Reglamentą. |
| ***2. Kaip šiuo metu yra sureguliuoti projekte aptarti klausimai.*** |
|  Tarybos reglamentas patvirtintas Tarybos 2015 m. spalio 29 d. sprendimu Nr. [T1-118](http://www.infolex.lt/silute/Default.aspx?Id=3&DocId=35561); |
| ***3. Kokių pozityvių rezultatų laukiama.*** |
| Reglamente bus aiškesnis teisinis reglamentavimas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nenumatoma. |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| Nereikia. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Nereikia |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra |
| ***8. Projekto autorius ar autorių grupė.*** |
| Tarybos narys Audrius Endzinas |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Reglamentas |
| ***10. Kiti, autorių nuomone, reikalingi pagrindimai ir paaiškinimai.*** |
| Nėra |

Tarybos narys Audrius Endzinas